CELEX: E2007G0003
Language: lv
Date: 2007-12-06 00:00:00
Title: EBTA valstu pastāvīgās komitejas Lēmums Nr. 3/2007/SC ( 2007. gada 6. decembris ) par EBTA dokumentu pieejamību sabiedrībai un EBTA valstu pastāvīgās komitejas Lēmuma Nr. 3/2005/SC atcelšanu

8.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 122/33
            
         EBTA VALSTU PASTĀVĪGĀS KOMITEJAS LĒMUMS
   
   Nr. 3/2007/SC
   (2007. gada 6. decembris)
   par EBTA dokumentu pieejamību sabiedrībai un EBTA valstu pastāvīgās komitejas Lēmuma Nr. 3/2005/SC atcelšanu
   EBTA VALSTU PASTĀVĪGĀ KOMITEJA,
   ņemot vērā EBTA valstu Pastāvīgās komitejas 2005. gada 9. jūnija Lēmumu Nr. 3/2005/SC par dokumentu pieejamību sabiedrībai, kas ar šo tiek atcelts,
   atzīstot sabiedrības interesi par brīvu pieeju dokumentiem, ievērojot skaidru normatīvo regulējumu, ņemot vērā valstu piemērojamos tiesību aktus,
   ņemot vērā faktu, ka, izskatot pieteikumus par pieeju dokumentiem, atklātības princips jāpiemēro pēc iespējas plašāk,
   IR NOLĒMUSI ŠĀDI.
   1. pants
   EBTA sekretariāts dara sabiedrībai pieejamus šā lēmuma pielikumā minētos dokumentus, publicējot tos EBTA tīmekļa vietnē.
   2. pants
   1.   Ikvienai personai ir tiesības pieprasīt pieeju EBTA sekretariāta rīcībā esošiem dokumentiem, kas attiecas uz EEZ (turpmāk tekstā – “dokumenti”), kurus EBTA sekretariāts ir izstrādājis vai saņēmis.
   2.   Pieeju dokumentiem piešķir, ievērojot turpmākajos pantos minētos ierobežojumus.
   3. pants
   1.   Pieeja dokumentam tiek liegta, ja dokumenta nodošana atklātībai apdraudētu šādu interešu aizsardzību:
   
               a)
            
            
               sabiedrības intereses attiecībā uz Sabiedrības drošību, aizsardzību un militārām lietām, starptautiskām attiecībām, EBTA valstu finanšu, monetāro un ekonomikas politiku;
            
         
               b)
            
            
               indivīda privātumu un integritāti, jo īpaši saskaņā ar EBTA valstu piemērojamajiem tiesību aktiem attiecībā uz personas datu aizsardzību.
            
         2.   Pieeja dokumentam tiek liegta, ja dokumenta nodošana atklātībai apdraudētu šādu interešu aizsardzību:
   
               a)
            
            
               fiziskas vai juridiskas personas komerciālās intereses, tostarp intelektuālā īpašuma intereses;
            
         
               b)
            
            
               tiesvedību un juridiskās konsultācijas;
            
         
               c)
            
            
               pārbaužu, izmeklēšanas un revīzijas mērķi.
            
         3.   Tiek liegta pieeja dokumentam, kas sastādīts iekšējām vajadzībām un kas attiecas uz jautājumu, kurā lēmums nav pieņemts, ja dokumenta nodošana atklātībai apdraudētu lēmuma pieņemšanas procesu.
   4.   Tiek liegta pieeja dokumentam, kas satur apspriežu un iepriekšēju konsultāciju rezultātā izteiktus atzinumus iekšējām vajadzībām, pat pēc lēmuma pieņemšanas, ja dokumenta nodošana atklātībai apdraudētu lēmuma pieņemšanas procesu.
   5.   Attiecībā uz trešo personu dokumentiem, kas nosūtīti EBTA sekretariātam, EBTA sekretariāts konsultējas ar trešo personu, lai novērtētu, vai piemērojami 1. vai 2. punktā minētie izņēmumi, izņemot gadījumus, kad ir skaidrs, vai dokuments ir nododams atklātībai.
   6.   Gadījumos, kas minēti 2.-4. punktā, pilnīga vai daļēja pieeja dokumentam tomēr tiek piešķirta, ja EBTA valstis vienojas, ka sabiedrības interese par dokumenta nodošanu atklātībai ir svarīgāka.
   4. pants
   EBTA valsts var pieprasīt EBTA sekretariātam bez šīs valsts iepriekšējas piekrišanas nenodot atklātībai šīs valsts dokumentus.
   5. pants
   Ja izņēmumi attiecas tikai uz kādu pieprasītā dokumenta daļu, pārējās dokumenta daļas publisko.
   6. pants
   1.   Pieteikumu par piekļuvi dokumentam sagatavo rakstiski, t.sk. elektroniski, angļu valodā un pietiekami precīzi, lai EBTA sekretariāts dokumentu varētu identificēt.
   2.   Ja pieteikums nav pietiekami precīzs, EBTA sekretariāts pieteikuma iesniedzējam lūdz precizēt pieteikumu un palīdz tam, piemēram, sniedzot informāciju saskaņā ar 11. pantu.
   3.   Ja pieteikums attiecas uz ļoti apjomīgu dokumentu vai ļoti lielu dokumentu skaitu, EBTA sekretariāts var bez papildu formalitātēm apspriesties ar pieteikuma iesniedzēju, lai rastu pieņemamu risinājumu.
   7. pants
   1.   Pieteikumu attiecībā uz piekļuvi dokumentiem izskata ātri. Pieteikuma iesniedzējam nosūta saņemšanas apstiprinājumu.
   2.   EBTA sekretariāts pieprasījumu iesniedz EBTA valstīm apstiprināšanai, izņemot gadījumus, kad var droši apgalvot, ka EBTA valstis iebildīs vai neiebildīs pret šī dokumenta nodošanu atklātībai. EBTA valstis lemj bez nepamatotas kavēšanās.
   3.   Saņemot atbildi no EBTA valstīm, EBTA sekretariāts informē pieteikuma iesniedzēju, ka pieprasītajam dokumentam ir piešķirta pieeja, un saskaņā ar 10. pantu šādu pieeju nodrošina vai rakstiski informē par pilnīga vai daļēja atteikuma iemesliem un informē pieteikuma iesniedzēju par viņa tiesībām vērsties ar pieprasījumu EBTA valstu Pastāvīgajā komitejā.
   4.   Ja EBTA sekretariāts pieteikuma iesniedzējam nevar sniegt atbildi 12 darba dienu laikā no pieteikuma reģistrācijas brīža, pieteikuma iesniedzēju rakstiski informē par kavēšanos un gaidāmo lēmuma pieņemšanas laiku. Pieteikuma iesniedzēju informē par viņa tiesībām vērsties ar pieprasījumu EBTA valstu Pastāvīgajā komitejā, ja tas pieņemamā termiņā nav saņēmis atbildi.
   5.   Ja pieteikums tiek pilnībā vai daļēji noraidīts, pieteikuma iesniedzējs var 15 darba dienu laikā no brīža, kad saņemta EBTA sekretariāta atbilde, vērsties ar pieprasījumu EBTA valstu Pastāvīgajā komitejā.
   6.   Ja EBTA sekretariāts nesniedz atbildi pieņemamā termiņā no pieteikuma reģistrācijas dienas, pieteikuma iesniedzējam ir tiesības vērsties ar pieprasījumu EBTA valstu Pastāvīgajā komitejā.
   8. pants
   Pieprasījumu, kas nodots izskatīšanai EBTA valstu Pastāvīgajai komitejai, izskata nekavējoties. Ja pieeja dokumentam tiek pilnībā vai daļēji atteikta, par to rakstiski paziņo pieteikuma iesniedzējam, norādot atteikuma iemeslus.
   9. pants
   Dokumenta klasifikācija (stingri konfidenciāls, konfidenciāls vai ar ierobežotu pieejamību) pati par sevi nenozīmē, ka dokuments vēlāk nevar tikt nodots atklātībai.
   10. pants
   1.   Pieteikuma iesniedzējam tiek dota pieeja dokumentam, vai nu iepazīstoties ar dokumentu uz vietas, vai saņemot tā kopiju, t.sk., ja iespējams, elektronisku kopiju. Kopiju izgatavošanas un pārsūtīšanas izdevumus var pieprasīt no pieteikuma iesniedzēja. Šī maksa nedrīkst pārsniegt kopiju izgatavošanas un pārsūtīšanas faktiskās izmaksas. Iepazīšanās ar dokumentu uz vietas, kopiju izgatavošana mazāk nekā 20 A4 lappusēm un, ja iespējams, tieša piekļuve dokumentam elektroniskā formā ir bez maksas.
   2.   Ja EBTA sekretariāts dokumentu jau publicējis un tas pieteikuma iesniedzējam ir viegli pieejams, EBTA sekretariāts var izpildīt savu pienākumu saistībā ar pieejas sniegšanu dokumentam, informējot pieteikuma iesniedzēju, kā iegūt pieprasīto dokumentu.
   11. pants
   1.   EBTA sekretariātam ir to dokumentu publisks reģistrs, kas attiecas uz EEZ līgumu un ko ir izstrādājis EBTA sekretariāts. Dokumentu reģistrs ir pieejams EBTA sekretariāta tīmekļa vietnē.
   2.   Katram dokumentam reģistrā norāda atsauces numuru, priekšmetu un/vai īsu dokumenta satura aprakstu, kā arī datumu, kurā tas saņemts vai izstrādāts un ierakstīts reģistrā. Atsauces izdarāmas tādējādi, lai netiktu apdraudēta 3. pantā minēto interešu aizsardzība.
   3.   Dokumentus, kuri ir klasificēti kā “konfidenciāli” vai “stingri konfidenciāli”, neiekļauj publiskajā reģistrā, ja vien par to vienojas EBTA valstis.
   4.   Turklāt pēc pieprasījuma sniedz pieeju to EBTA sekretariāta rīcībā esošo ar EEZ saistīto dokumentu sarakstam, kurus EBTA sekretariāts ir izstrādājis vai saņēmis.
   12. pants
   EBTA sekretariāts pilsoņiem sniedz informāciju un palīdzību, kā un kur var sagatavot pieteikumus par pieeju dokumentiem.
   13. pants
   Šis lēmums neskar spēkā esošos autortiesību noteikumus, kas var ierobežot trešās personas tiesības pavairot vai izmantot izsniegtos dokumentus.
   14. pants
   Ar šo atceļ EBTA valstu Pastāvīgās komitejas 2005. gada 9. jūnija Lēmumu Nr. 3/2005/SC.
   15. pants
   Šis lēmums stājas spēkā 2008. gada 1. aprīlī.
   16. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   17. pants
   Lēmums tiks pārskatīts gada laikā kopš tā stāšanās spēkā.
   
      Briselē, 2007. gada 6. decembrī
      
         
            Pastāvīgās komitejas vārdā —
         
            priekšsēdētājs
         
         Stefán Haukur JÓHANNESSON
         
         
            ģenerālsekretārs
         
         Kåre BRYN
         
      
   
   
      PIELIKUMS
      EBTA dokumenti, kas attiecas uz EEZ un kuri jādara pieejami sabiedrībai, publicējot tos internetā
      EEZ līgums un EBTA nolīgumi, kas uz to attiecas:
      
                  —
               
               
                  EEZ līguma, Uzraudzības un Tiesas nolīguma un Pastāvīgās komitejas nolīguma sākotnējās redakcijas
               
            
                  —
               
               
                  EEZ paplašināšanās nolīgums
               
            
                  —
               
               
                  EEZ līguma konsolidētā redakcija
               
            
                  —
               
               
                  EEZ līguma pielikumu un protokolu konsolidētās redakcijas
               
            
                  —
               
               
                  Uzraudzības un Tiesas nolīguma konsolidētā redakcija
               
            
                  —
               
               
                  Pastāvīgās komitejas nolīguma konsolidētā redakcija
               
            Institūciju pieņemtie instrumenti:
      
                  —
               
               
                  EEZ Padomes pieņemtie lēmumi
               
            
                  —
               
               
                  EEZ Apvienotās komitejas pieņemtie lēmumi
                  
                              —
                           
                           
                              EEZ Apvienotās parlamentārās komitejas rezolūcijas
                           
                        
                              —
                           
                           
                              EEZ Padomdevējas komitejas rezolūcijas
                           
                        
                              —
                           
                           
                              EBTA Padomdevējas komitejas atzinumi
                           
                        
                              —
                           
                           
                              EEZ/EBTA piezīmes
                           
                        
            Sēžu darba kārtības:
      
                  —
               
               
                  EEZ Padome
               
            
                  —
               
               
                  EEZ Apvienotā komiteja
               
            
                  —
               
               
                  EEZ Apvienotās komitejas apakškomitejas (vienojoties ar Komisiju)
               
            
                  —
               
               
                  EBTA valstu Pastāvīgā komiteja
               
            
                  —
               
               
                  EBTA valstu Pastāvīgās komitejas apakškomitejas
               
            
                  —
               
               
                  EBTA valstu Pastāvīgās komitejas darba grupas
               
            
                  —
               
               
                  EBTA Parlamentārā komiteja
               
            
                  —
               
               
                  EEZ Apvienotā parlamentārā komiteja
               
            
                  —
               
               
                  EBTA Padomdevēja komiteja
               
            
                  —
               
               
                  EEZ Padomdevēja komiteja
               
            Secinājumi:
      
                  —
               
               
                  EEZ Padome
               
            
                  —
               
               
                  EBTA valstu Pastāvīgā komiteja
               
            
                  —
               
               
                  EBTA valstu Pastāvīgās komitejas apakškomitejas
               
            
                  —
               
               
                  EEZ Apvienotā komiteja (vienojoties ar Komisiju)
               
            
                  —
               
               
                  Apvienotā apakškomiteja (vienojoties ar Komisiju)
               
            Ziņojumi:
      
                  —
               
               
                  EBTA Parlamentārā komiteja
               
            
                  —
               
               
                  EEZ Apvienotā parlamentārā komiteja
               
            
                  —
               
               
                  EBTA Padomdevēja komiteja
               
            
                  —
               
               
                  EEZ Padomdevēja komiteja
               
            Informatīvie dokumenti:
      
                  —
               
               
                  EEZ Apvienotās komitejas gada pārskats
               
            
                  —
               
               
                  EBTA vadības darba programma
               
            
                  —
               
               
                  EBTA Statistikas biroja sagatavotā statistika, kas attiecas uz EEZ
               
            
                  —
               
               
                  EEZ Apvienotās komitejas pieņemto lēmumu saraksts
               
            
                  —
               
               
                  Saskaņā ar 103. pantu gaidāmo paziņojumu saraksts
               
            
                  —
               
               
                  EEZ Apvienotās komitejas pieņemto lēmumu saraksts, kuros ietvertas konstitucionālās prasības
               
            
                  —
               
               
                  
                     Celex numuru saraksts
               
            
                  —
               
               
                  EK tiesību aktu priekšlikumu saraksti, ja Kopiena atzīmējusi, ka tie attiecas uz EEZ
               
            
                  —
               
               
                  EK pieņemto acquis saraksts, ja Kopiena atzīmējusi, ka tie attiecas uz EEZ, un EK pieņemto acquis saraksts, ja EEZ / EBTA eksperti no visām EEZ/EBTA dalībvalstīm norādījuši, ka tie attiecas uz EEZ
               
            
                  —
               
               
                  EEZ Apvienotās komitejas apakškomiteju progresa ziņojumi
               
            
                  —
               
               
                  Paziņojums presei
               
            
                  —
               
               
                  EBTA faktu lapa
               
            EEZ finanšu mehānisms:
      
                  —
               
               
                  EEZ finanšu mehānisma noteikumi un procedūras
               
            
                  —
               
               
                  EEZ finanšu mehānisma pamatnostādnes
               
            
                  —
               
               
                  EEZ finanšu mehānisma saprašanās memorandi
               
            Norvēģijas finanšu mehānisms:
      
                  —
               
               
                  Norvēģijas finanšu mehānisma noteikumi un procedūras
               
            
                  —
               
               
                  Norvēģijas finanšu mehānisma pamatnostādnes
               
            
                  —
               
               
                  Norvēģijas finanšu mehānisma saprašanās memorandi